Document ID: 31993R1181

KOMISSION ASETUS (ETY) N:o 1181/93,
annettu 14 päivänä toukokuuta 1993,
asetusten (ETY) N:o 1423/92, (ETY) N:o 278/93 ja (ETY) N:o 1562/85 poikkeuksista Portugalissa sovellettavien yhteisten hintojen vuoksi
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sitruunajalosteiden kaupan pitämisen edistämiseen tarkoitettujen erityistoimenpiteiden säätämisestä 17 päivänä toukokuuta 1977 annetun neuvoston asetuksen (ETY) N:o 1035/77 (), sellaisena kuin se on viimeksi muutettuna asetuksella (ETY) N:o 1199/90 (), ja erityisesti sen 3 artiklan,
ottaa huomioon erityistoimenpiteistä mandariinien, satsumien, klementiinien ja appelsiinien jalostuksen edistämiseksi 18 päivänä joulukuuta 1969 annetun neuvoston asetuksen (ETY) N:o 2601/69 (), sellaisena kuin se on viimeksi muutettuna asetuksella (ETY) N:o 3848/89 (), ja erityisesti sen 2 artiklan 3 kohdan ja 3 artiklan 2 kohdan,
sekä katsoo, että
yhtäältä komission asetuksessa (ETY) N:o 1423/92 () vahvistetaan markkinointivuoden 1992/1993 osalta sitruunoiden vähimmäisostohinta sekä taloudellinen korvaus näiden sitruunoiden jalostamisen jälkeen, ja toisaalta komission asetuksessa (ETY) N:o 278/93 () vahvistetaan markkinointivuoden 1992/1993 loppuun jalostukseen luovutettavien appelsiinien vähimmäisostohinta sekä taloudellinen korvaus näiden appelsiinien jalostamisen jälkeen,
neuvoston asetuksessa (ETY) N:o 742/93 () säädetään Portugalissa sovellettavasta yhteisestä perus- ja ostohinnasta 1 päivään huhtikuuta 1993; olisi mukautettava vastaavasti asetuksissa (ETY) N:o 1423/92 ja (ETY) N:o 278/93 vahvistetut vähimmäishinnat ja taloudelliset korvaukset; samoin olisi mukautettava tähän uuteen tilanteeseen ennen 1 päivää huhtikuuta 1993 tehdyt sopimukset, joita ei ole pantu täytäntöön 31 päivään maaliskuuta 1993 mennessä, ja säädettää markkinointikauden 1992/1993 lopun osalta poikkeuksista komission asetuksen (ETY) N:o 1562/85 (), sellaisena kuin se on viimeksi muutettuna asetuksella (ETY) N:o 2643/91 (), 13 ja 20 artiklojen säännöksiin, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Alkaen 1 päivästä huhtikuuta 1993,
P asetuksen (ETY) N:o 1423/92 1 artiklassa vahvistettu vähimmäishinta ja 2 artiklassa vahvistettu taloudellinen korvaus sekä
P asetuksen (ETY) N:o 278/93 1 artiklassa vahvistettu vähimmäishinta ja 2 artiklassa vahvistettu taloudellinen korvaus,
joita sovelletaan sitruunoiden ja appelsiinien osalta muissa jäsenvaltioissa kuin Portugalissa, sovelletaan myös Portugalissa.
2 artikla
Asianomaisten jäsenvaltioiden nimittämät toimivaltaiset viranomaiset valvovat, että ennen 1 päivää huhtikuuta 1993 tehdyissä sopimuksissa, joita ei ole pantu täytäntöön 31 päivään maaliskuuta 1993 mennessä, käytetty vähimmäishinta mukautetaan 1 artiklan säännösten mukaisesti.
3 artikla
Asetuksen (ETY) N:o 1562/85 13 artiklan 1 kohdassa tarkoitetun taloudellisen tuen myöntämishakemuksissa sekä jäsenvaltioiden saman asetuksen 20 artiklan mukaisesti tekemissä ilmoituksissa on eriteltävä teollisuudelle ennen 1 päivää huhtikuuta 1993 toimitetut määrät kyseisen päivän jälkeen toimitetuista määristä.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä huhtikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä toukokuuta 1993.

Labels: 2
11
17
18